# 1999

| Το 1999 σε άλλα ημερολόγια |
| --- |
| Γρηγοριανό ημερολόγιο | 1999 *MCMXCIX* |
| Ελληνικό αλφάβητο | ,ΑϠϞΘ´ |
| Ab urbe condita | 2752 |
| Αρμενικό ημερολόγιο | 1448 *ԹՎ ՌՆԽԸ* |
| Κινεζικό ημερολόγιο | 4695 – 4696 *戊寅 – 己卯* |
| Αιθιοπικό ημερολόγιο | 1991 – 1992 |
| Εβραϊκό ημερολόγιο | 5759 – 5760 |
| Περσικό ημερολόγιο | 1377 – 1378 |
| Ισλαμικό ημερολόγιο | 1420 – 1421 |
| Ινδουιστικά ημερολόγια |
| *Βικράμ Σαμβάτ* | 2054 – 2055 |
| *Σάκα Σαμβάτ* | 1921 – 1922 |
| *Κάλι Γιούγκα* | 5100 – 5101 |

*Η παρούσα σελίδα αφορά το έτος 1999 κατά το Γρηγοριανό ημερολόγιο*

## Γεγονότα

* 1 Ιανουαρίου - Καθιερώνεται το ευρώ.
* 16 Φεβρουαρίου - Ο Αμπντουλάχ Οτζαλάν, ηγέτης του Εργατικού Κόμματος του Κουρδιστάν, συλλαμβάνεται από τις δυνάμεις ασφαλείας της Τουρκίας στο Ναϊρόμπι, πρωτεύουσα της Κένυας. Υποστηρικτές του Οτζαλάν καταλαμβάνουν πρεσβείες σε όλη την Ευρώπη και κρατούν ομήρους.
* 24 Μαρτίου - Το ΝΑΤΟ πραγματοποιεί βομβαρδισμούς κατά της Γιουγκοσλαβίας, σηματοδοτώντας την πρώτη φορά που το ΝΑΤΟ επιτίθεται σε κυρίαρχο κράτος.
* 7 Απριλίου - Η ΑΕΚ σπάει το διεθνές εμπάργκο κατά της - βομβαρδιζόμενης από το ΝΑΤΟ - Σερβίας και ταξιδεύει στο Βελιγράδι, όπου δίνει φιλικό αγώνα ειρήνης με την Παρτιζάν.
* 20 Απριλίου - Σφαγή στο λύκειο Κολουμπάιν: Ο Έρικ Χάρρις και ο Ντάϊλαν Κλέμπολντ σκοτώνουν 13 άτομα και τραυματίζουν άλλα 24, πριν αυτοκτονήσουν στο λύκειο Κολουμπάιν στο Κολοράντο.
* 30 Απριλίου - Τραγωδία στα Καμένα Βούρλα. Σφοδρή σύγκρουση Ι.Χ. αυτοκινήτου με βυτιοφόρο. Ο οδηγός του αυτοκινήτου σκοτώνεται ακαριαία, ενώ αργότερα, καθώς φτάνει στο σημείο του δυστυχήματος η πυροσβεστική, το βυτιοφόρο εκρήγνυται σκοτώνοντας 4 πυροσβέστες.
* 3 Μαΐου - Το νοτιοδυτικό τμήμα της Οκλαχόμα Σίτι καταστρέφεται από σίφωνα κατηγορίας F5, με απολογισμό 41 νεκρούς και 583 τραυματίες και προκαλώντας ζημιές ύψους 1 δις $. Ο σίφωνας ήταν ένας από τους περισσότερους από 60 σιφώνες που ξέσπασαν στην Οκλαχόμα το 1999 ενώ παρήγαγε επίσης και την υψηλότερη ταχύτητα ανέμου που έχει καταγραφεί ποτέ (484±32 χλμ/ώρα).
* 7 Μαΐου - Πόλεμος του Κοσσυφοπεδίου: 3 Κινέζοι πολίτες σκοτώνονται και 20 τραυματίζονται όταν αεροσκάφος του ΝΑΤΟ βομβαρδίζει κατά λάθος την κινεζική πρεσβεία στο Βελιγράδι.
* 26 Μαΐου - Η Μάντσεστερ Γιουνάιτεντ κατακτά για δεύτερη φορά στην ιστορία της το ΟΥΕΦΑ Τσάμπιονς Λιγκ νικώντας με 2-1 την Μπάγερν Μονάχου στο Καμπ Νου.
* 28 Μαΐου - Τρομοκράτης από την Αλβανία καταλαμβάνει υπεραστικό λεωφορείο κρατώντας ομήρους τους επιβάτες και τον οδηγό του. Μία μέρα αργότερα το λεωφορείο καθοδηγείται από τον τρομοκράτη στα Ελληνοαλβανικά σύνορα και στην εμπλοκή των αστυνομικών μεταξύ του, πέφτουν νεκροί ένας επιβάτης του λεωφορείου και ο ίδιος ο τρομοκράτης.
* 10 Ιουνίου - Πόλεμος του Κοσόβου: Το ΝΑΤΟ αναστέλλει τις αεροπορικές επιδρομές του καθώς ο Σλόμπονταν Μιλόσεβιτς συμφωνεί να αποσύρει τις σερβικές δυνάμεις από το Κοσσυφοπέδιο.
* 13 Ιουνίου - Διεξάγονται οι Ευρωεκλογές.
* 17 Αυγούστου - Μεγάλος σεισμός στην επαρχία Κοτζαελί της βορειοδυτικής Τουρκίας με περισσότερους από 15.000 νεκρούς.
* 19 Αυγούστου - Στο Βελιγράδι, δεκάδες χιλιάδες Σέρβοι συγκεντρώνονται για να ζητήσουν την παραίτηση του προέδρου της Ομοσπονδιακής Δημοκρατίας της Γιουγκοσλαβίας, Σλόμπονταν Μιλόσεβιτς.
* 20 Αυγούστου - 29 Αυγούστου - Παγκόσμιο πρωτάθλημα στίβου - Σεβίλλη
* 7 Σεπτεμβρίου - Σεισμός στην Αθήνα βαθμών 5,9 της κλίμακας Ρίχτερ. Το εργοστάσιο της εταιρείας Ρικομέξ καταρρέει, με 39 νεκρούς εργαζόμενους. Οι νεκροί από το σεισμό υπολογίζονται συνολικά γύρω στους 145.
* 14 Σεπτεμβρίου - Αεροπορική τραγωδία με σφοδρές αναταράξεις σε υπηρεσιακό αεροσκάφος της ελληνικής κυβέρνησης, λίγο πριν την προσγείωσή του στο Βουκουρέστι. Απολογισμός, 6 νεκροί, ανάμεσά τους κι ο τότε αναπληρωτής Υπουργός Εξωτερικών Γιάννος Κρανιδιώτης.
* 17 Σεπτεμβρίου - Αρχίζει το μεγάλο κραχ του χρηματιστηρίου Αθηνών, από το μέγιστο επίπεδο των 6.355 μονάδων όπου είχε φθάσει.
* 27 Σεπτεμβρίου - Ο τηλεοπτικός σταθμός ΣΚΑΪ, μετονομάζεται προσωρινά σε *Alpha Sky*.
* 25 Οκτωβρίου - Ο ίδιος τηλεοπτικός σταθμός *Alpha Sky*, μετονομάζεται επίσημα σε Alpha TV, όνομα που διατηρεί μέχρι και σήμερα.
* 12 Νοεμβρίου - Σεισμός μεγέθους 7,2 βαθμών Ρίχτερ κλονίζει το Ντούζτζε στη βορειοδυτική Τουρκία. Τουλάχιστον 845 άνθρωποι σκοτώνονται και 4.948 τραυματίζονται.
* 26 Νοεμβρίου - Σεισμός μεγέθους 7,4 βαθμών της κλίμακας Ρίχτερ χτυπά το Βανουάτου και ακολουθεί καταστροφικό τσουνάμι. Δέκα άνθρωποι σκοτώνονται και σαράντα τραυματίζονται.
* 18 Δεκεμβρίου - Η NASA εκτοξεύει σε τροχιά τον δορυφόρο Terra μεταφέροντας πέντε όργανα για την παρατήρηση της Γης.
* 20 Δεκεμβρίου - Η Πορτογαλία παραδίδει το Μακάου στην Κίνα.
* 24 Δεκεμβρίου - Πραγματοποιείται αεροπειρατεία στην πτήση 814 της Indian Airlines στον ινδικό εναέριο χώρο μεταξύ του Κατμαντού, Νεπάλ, και του Δελχί, Ινδία. Το αεροσκάφος προσγειώθηκε στο Κανταχάρ του Αφγανιστάν. Το συμβάν έληξε στις 31 Δεκεμβρίου με την απελευθέρωση 190 επιβαινόντων (ένας επιβάτης σκοτώθηκε).

## Γεννήσεις

* 2 Ιανουαρίου - Γιώργος Καλαϊτζάκης, Έλληνας καλαθοσφαιριστής
* 27 Ιανουαρίου - Καρολίνα Στραμάρε, Ιταλίδα μοντέλο
* 2 Φεβρουαρίου - Γιάννης Ιατρούδης, Έλληνας ποδοσφαιριστής
* 8 Φεβρουαρίου - Χρήστος Γιούσης, Έλληνας ποδοσφαιριστής
* 13 Φεβρουαρίου - Αλμπίνα Γκρτσιτς, Κρόατισσα τραγουδίστρια
* 25 Φεβρουαρίου - Τζανλουίτζι Ντοναρούμα, Ιταλός ποδοσφαιριστής
* 28 Φεβρουαρίου - Λούκα Ντόντσιτς, Σλοβένος καλαθοσφαιριστής
* 5 Μαρτίου - Μάντισον Μπιρ, Αμερικανίδα τραγουδίστρια
* 7 Μαρτίου - Ρόναλντ Αραούχο, Ουρουγουανός ποδοσφαιριστής
* 9 Μαρτίου - Μαξιμιλιάνο Λοβέρα, Αργεντινός ποδοσφαιριστής
* 9 Απριλίου - Lil Nas X, Αμερικανός ράπερ
* 11 Μαΐου - Σαμπρίνα Κάρπεντερ, Αμερικανίδα τραγουδίστρια
* 24 Μαΐου - Ανέλ Σαμπανάτζοβιτς, Βόσνιος ποδοσφαιριστής
* 28 Μαΐου - Κώστας Αποστολάκης, Έλληνας ποδοσφαιριστής
* 28 Μαΐου - Κάμερον Μπόις, Αμερικάνος ηθοποιός
* 11 Ιουνίου - Κάι Χάβερτς, Γερμανός ποδοσφαιριστής
* 15 Ιουνίου - Έλενα Μιλεντίγιεβιτς, Ελληνίδα πετοσφαιρίστρια
* 18 Ιουνίου - Άννα Παυλίδου, Ελληνίδα μοντέλο
* 30 Ιουλίου - Τζόι Κινγκ, Αμερικανίδα ηθοποιός
* 2 Αυγούστου - Τάσος Δουβίκας, Έλληνας ποδοσφαιριστής
* 6 Αυγούστου - Ραφαέλα Πλαστήρα, Ελληνίδα-Ολλανδή μοντέλο
* 4 Σεπτεμβρίου - Γιώργος Ξενιτίδης, Έλληνας ποδοσφαιριστής
* 28 Σεπτεμβρίου - Μάριος Σιαμπάνης, Έλληνας ποδοσφαιριστής
* 1 Οκτωβρίου - Γιώργος Καμπερίδης, Έλληνας καλαθοσφαιριστής
* 2 Οκτωβρίου - Μαξίμ Γκοντάρ, Γάλλος ηθοποιός
* 20 Οκτωβρίου - Εμμανουήλ Καραλής, Έλληνας αθλητής
* 21 Οκτωβρίου - Δέσποινα Χατζηνικολάου, Ελληνίδα ποδοσφαιρίστρια
* 4 Δεκεμβρίου - Βασίλης Γαλαίος, Έλληνας ηθοποιός
* 8 Δεκεμβρίου - Ασημίνα Χατζηανδρέου, Εληνίδα ποδοσφαιρίστρια

## Θάνατοι

* 2 Ιανουαρίου - Σεμπάστιαν Χάφνερ, Γερμανός δημοσιογράφος και συγγραφέας
* 6 Ιανουαρίου - Ντσου Μοχέλε, πρωθυπουργός του Λεσότο
* 11 Ιανουαρίου - Φαμπρίτσιο Ντε Αντρέ, Ιταλός τραγουδοποιός
* 14 Ιανουαρίου - Γιέρζυ Γκροτόφσκι, Πολωνός σκηνοθέτης
* 23 Ιανουαρίου - Τζο Ντ'Αμάτο, Ιταλός σκηνοθέτης
* 26 Ιανουαρίου - Σίμων Καράς, Έλληνας μουσικολόγος
* 26 Ιανουαρίου - Γιάννης Φέρμης, Έλληνας ηθοποιός
* 31 Ιανουαρίου - Βασίλης Μπουγιουκλάκης, Έλληνας ηθοποιός
* 5 Φεβρουαρίου - Βασίλι Λεοντίεφ, Ρώσος οικονομολόγος
* 10 Φεβρουαρίου - Πέτρος Παναγιωταράκος, Έλληνας καλαθοσφαιριστής
* 11 Φεβρουαρίου - Ουίλιαμ Αλόνσο, Αργεντινός οικονομολόγος
* 20 Φεβρουαρίου - Τζιν Σίσκελ, Αμερικανός κριτικός κινηματογράφου
* 21 Φεβρουαρίου - Ουόλτερ Λίνι, πρωθυπουργός του Βανουάτου
* 25 Φεβρουαρίου - Γκλεν Θ. Σίμποργκ, Αμερικανός χημικός
* 7 Μαρτίου - Στάνλεϊ Κούμπρικ, Αμερικανός σκηνοθέτης
* 8 Μαρτίου - Άλκης Στέας, Έλληνας παρουσιαστής
* 12 Μαρτίου - Γεχούντι Μενουχίν, Αμερικανός βιολιστής
* 13 Μαρτίου - Διονύσιος Τσερώνης, Έλληνας πολιτικός
* 19 Μαρτίου - Τοφιλάου Έτι Αλεσάνα, πρωθυπουργός των Σαμόα
* Μάρτιος - Άγγελος Βασιλειάδης, Έλληνας ποδοσφαιριστής
* 3 Απριλίου - Αθανάσιος Σιέμπος, Έλληνας δημοσιογράφος
* 9 Απριλίου - Ιμπραχίμ Μπαρέ Μαϊνασαρά, πρόεδρος του Νίγηρα
* 17 Απριλίου - Βύρων Κολάσης, Έλληνας μουσικός
* 20 Απριλίου - Νίκος Ρίζος, Έλληνας ηθοποιός
* 5 Μαΐου - Βασίλης Διαμαντόπουλος, Έλληνας ηθοποιός
* 13 Μαΐου -Φρόσω Κοκκόλα Ελληνίδα ηθοποιός
* 11 Μαΐου - Γιώργος Κάππης, Έλληνας ηθοποιός
* 21 Μαΐου - Φρέντυ Γερμανός, Έλληνας δημοσιογράφος και συγγραφέας
* 22 Μαΐου - Νίκος Δενδραμής, Έλληνας ηθοποιός
* 23 Μαΐου - Όουεν Χαρτ, Καναδός παλαιστής
* 1 Ιουνίου - Πέτρος Στεργιώτης, Έλληνας πολιτικός
* 27 Ιουνίου - Γεώργιος Παπαδόπουλος, Έλληνας δικτάτορας
* 28 Ιουνίου- Νίκος Μακρίδης Ελληνοκύπριος επιχειρηματίας και πολιτικός
* 6 Ιουλίου - Χοακίν Ροδρίγο, Ισπανός συνθέτης
* 16 Ιουλίου - Τζον Φιτζέραλντ Κένεντι τζούνιορ, Αμερικανός δικηγόρος, δημοσιογράφος και εκδότης
* 16 Ιουλίου - Ιωάννης Τσαλουχίδης, Έλληνας πολιτικός
* 26 Ιουλίου - Φαίδων Γκιζίκης, Έλληνας στρατηγός
* 28 Ιουλίου - Άλκης Τροπαιάτης, Έλληνας συγγραφέας
* 2 Αυγούστου - Λίντα Άλμα, Ελληνίδα χορεύτρια και ηθοποιός
* 6 Αυγούστου - Ρίτα Σακελλαρίου, Ελληνίδα τραγουδίστρια
* 12 Αυγούστου - Τζαν Γιουτζέλ, Τούρκος ποιητής
* 8 Σεπτεμβρίου - Λάγκουμοτ Χάρις, πρόεδρος του Ναουρού
* 12 Σεπτεμβρίου - Άλεν Στακ, Αμερικανός κολυμβητής
* 14 Σεπτεμβρίου - Γιάννος Κρανιδιώτης, Κύπριος πολιτικός
* 20 Σεπτεμβρίου - Λουκάς Μπάρλος, Έλληνας επιχειρηματίας
* 22 Σεπτεμβρίου - Τζορτζ Σι Σκοτ, Αμερικανός ηθοποιός
* 3 Οκτωβρίου - Άκιο Μορίτα, Ιάπωνας επιχειρηματίας
* 6 Οκτωβρίου - Γκορίλα Μονσούν, Αμερικανός παλαιστής
* 12 Οκτωβρίου - Ουίλτ Τσάμπερλεϊν, Αμερικανός καλαθοσφαιριστής
* 14 Οκτωβρίου - Μάκης Δεμίρης, Έλληνας ηθοποιός
* 15 Οκτωβρίου - Μίνως Βολανάκης, Έλληνας σκηνοθέτης
* 17 Οκτωβρίου - Μέμα Σταθοπούλου, Ελληνίδα ηθοποιός
* 25 Οκτωβρίου - Βίκτορ Σαούντε Μαρία, πρωθυπουργός της Γουινέας-Μπισσάου
* 28 Οκτωβρίου - Αντώνης Κατινάρης, Έλληνας μουσικός
* Οκτώβριος - Γιάννης Χορν, Έλληνας εκδότης
* 1 Νοεμβρίου - Θίοντορ Χωλ, Αμερικανός φυσικός και κατάσκοπος
* 1 Νοεμβρίου -Πάρις Πρέκας Έλληνας ζωγράφος,
* 2 Νοεμβρίου - Δημήτριος Λάκας, πρόεδρος του Παναμά
* 13 Νοεμβρίου - Χρήστος Κολοκοτρώνης, Έλληνας στιχουργός
* 15 Νοεμβρίου - Μίνως Βολανάκης, Έλληνας σκηνοθέτης
* 16 Νοεμβρίου - Ντάνιελ Νέιθανς, Αμερικανός μικροβιολόγος
* 19 Νοεμβρίου - Αντώνης Μηγιάκης, Έλληνας ποδοσφαιριστής και προπονητής
* 20 Νοεμβρίου - Αμιντόρε Φανφάνι, Ιταλός πολιτικός
* 3 Δεκεμβρίου - Σκάτμαν Τζον, Αμερικανός τραγουδιστής
* 5 Δεκεμβρίου - Φίλιππος Αμοιρίδης, Έλληνας πολιτικός
* 20 Δεκεμβρίου - Ίρβινγκ Ράπερ, Άγγλος σκηνοθέτης
* 20 Δεκεμβρίου - Δημήτριος Τσετινές Έλληνας πολιτικός,
* 17 Δεκεμβρίου - Στέλιος Μπουρμπαχάκης,Έλληνας ιδρυτής του συλλόγου "Ονήσιμος".
* 24 Δεκεμβρίου - Ζακ Μορίς Κουβ ντε Μιρβίλ, Γάλλος πολιτικός
* 30 Δεκεμβρίου - Σάρα Κνάους, Αμερικανίδα υπεραιωνόβια
* Γιάννης Γουδέλης, Έλληνας εκδότης
* Ελένη Οικονομοπούλου, Ελληνίδα συνθέτρια
* Γιώργος Πατριαρχέας, Έλληνας ποιητής
* Χρήστος Χηρόπουλος, Έλληνας στρατιωτικός
* Μιλτιάδης Μαρινάκης Έλληνας εφοπλιστής και πολιτικός.